**Oktatási Hivatal: Jelentkezés érettségi vizsgára**

<https://www.oktatas.hu/kozneveles/erettsegi/altalanos_tajekoztatas>

**A projektmunkák beadási határideje: 2025. április 30. 15:00 óra**  
(az írásbeli érettségi vizsgák megkezdésének időpontjáig)

**Középszintű** érettségi tantárgyak **témakörei** letölthetők HAMAROSAN ITT

**Érettségi dolgozatok megtekintése:**

várhatóan 2025. június (pontosítás alatt) első hetében 8:00-16:00 óra közötti időben, személyesen vagy írásbeli meghatalmazással;

*Ha vizsgázó egy középiskolában nyújtotta be az érettségi jelentkezését, a dolgozatot (közép- és emelt szinten egyaránt) a középiskolában tekintheti meg. Amennyiben a jelentkező egy kormányhivatalban nyújtotta be az érettségi jelentkezését, a dolgozatot (közép- és emelt szinten egyaránt) a vizsgabehívóján megjelölt helyen tekintheti meg.*

**Fontos tudnivalók**

1. Minden nap az adott tantárgy **írásbeli érettségi vizsgájára való felkészítés, tantárgyi tudnivalók: a dolgozat megírása előtt 30 perccel kezdődik!**

2. Az írásbeli/szóbeli vizsgák megkezdése előtt **a vizsgázónak igazolnia kell magát személyi igazolvánnyal.**

3. A tételek kiosztása után a terembe **nem mehet be az a vizsgázó, aki késve érkezik.**

4. **Mobiltelefonokat** kikapcsolt állapotban a vizsgázó táskájába kell eltenni, használata – számológépként tilos.

5. **A táskák, kabátok** nem lehetnek a vizsgázó mellett, azokat a terem hátsó vagy elülső részén, jól elkülönítve kell tárolni,

6. A vizsgatermekben **az ülésrendet** a vizsganap kezdetekor **a felügyelő tanár** úgy köteles kialakítani, hogy a vizsgázók egymást ne zavarhassák, ne segíthessék.

7.  A vizsga megkezdése előtt **a felügyelő tanár tájékoztatja a vizsgázókat**:  
– a vizsga szabályairól az írásbeli vizsga menetéről,  
– a vizsga időtartamáról,  
– a használható segédeszközökről,  
– a vizsga megszakításának következményeiről,  
– szabálytalanság esetén történő eljárásról,  
– jogorvoslati lehetőségről,  
a dolgozatok megtekintésének időpontjáról.

8. **Az íróeszközökről és a segédeszközökről (számológép, térképek stb.) a vizsgázók maguk számára gondoskodnak;**kivéve: a Magyar helyesírási szótárakat és magyar nyelv és irodalom szöveggyűjteményeket (magyar nyelv és irodalom, történelem tantárgyak esetén) a vizsgaszervező intézmény biztosítja

9. **A segédeszközöket** a vizsgázók egymás között **nem cserélhetik!**

10. A rajzokat ceruzával, minden egyéb írásbeli munkát **kék vagy fekete színű tintával (golyóstollal) kell elkészíteni.**

11. **Javítófestéket, színes kiemelőket nem szabad használni!**

**Az érettségi vizsgatárgyak vizsgakövetelményei**

[***https://www.oktatas.hu/kozneveles/erettsegi/erettsegi\_vizsgatargyak***](https://www.oktatas.hu/kozneveles/erettsegi/erettsegi_vizsgatargyak)